उधर इस पूरे माले में साम्यवादी अपना ही षड्यंत्र रच रहे थे। रुस में साम्यवादी क्रांति के बाद दुनिया भर में साम्यवादी विचारों का प्रचार -प्रसार भी बढ़ा था और लोगों में एक नई आशा भी पनपी थी। रुस की सफल क्रांति के बाद अनेक देशों में साम्यावादी दलों की स्थापना हुई थी। भारत में भी इन्हीं दिनों सी0पी0आई ने आकार ग्रहण करना शुरु किया था। जिन्ना भारत को लेकर द्विराष्ट्रवाद सिध्दांत को प्रतिस्थापित कर रहे थे। लेकिन सी0पी0आई की दृष्टि में भारत एक राष्ट् नहीं है बल्कि अनके राष्ट्रो का समूह है। और पार्टी की मान्यता थी कि प्रत्येक राष्ट्र को भारत से अलग होने का अधिकार है। अंग्रेजों के जाने से लगभग एक वर्ष पहले सी0पी0आई0 के मुखपत्र ‘ पीपुल्स एज’ ने अपने 5 मई, 1946 के एक अंक में लिखा था-”साम्प्रदायिक आधार पर संवैधानिक हल तलाशने के बजाय बेहतर होगा कि भारत में रह रही सभी राष्ट्रीयताओं को देश से अलग होने का अधिकार दे दिया जाए। अखबार ने आगे लिखा कि देश का भाषा और संस्कृति के आधार पर वैज्ञानिक वर्गीकरण कर दिया जाए और प्रत्येक राष्ट्रीयता को अलग होने का अधिकार दिया जाए।”